મોદી દુનિયાના એ નેતાઓમાંથી હતાં જેમણે સૌથી પહેલા ટ્રંપને જીતની શુભેચ્છા પાઠવી હતી. બદલામાં ટ્રંપે પણ રાષ્ટ્રપતિ બન્યા બાદ બ્રિટેન જેવા નજીકના મિત્રોના પ્રધાનમંત્રી પહેલા મોદીને ફોન લગાવ્યો હતો. જાણવા મળી રહ્યું છે કે બંને દેશોની વચ્ચે વિઝા જેવી સમસ્યા પર ચૂપીથી વાતચીત પણ શરી થઇ ગઇ છે. ટ્રંપ પ્રશાસનમાં રક્ષા મંત્રી જેમ્સ મેટિસએ પણ પોતાના ભારતીય સહયોગી મનોહર પર્રિકર સાથે વાત કરી ચૂક્યા છે. નોંધનીય છે કે આ મહિનામાં અમેરિકાના 19 સાંસદ ભારત આવવાના છે.